पाएं अपने शहर की ताज़ा ख़बरें और फ्री ई-पेपरडाउनलोड करें
थाना क्षेत्र के कर्णपुरा में दरवाजे का बहारन फेंकने को लेकर दो पक्षों में जमकर मारपीट हुई। मारपीट में कर्णपुरा निवासी शत्रुघ्न प्रसाद की पत्नी सीमा देवी और उसकी भाभी रिंकू कुमारी जख्मी हो गयी। घटना को लेकर जख्मी सीमा देवी ने स्थानीय थाना में एक प्राथमिकी दर्ज कराई है, जिसमें अनीता देवी, वीरेंद्र प्रसाद, शारदा देवी, कुन्दन प्रसाद, अप्पू कुमार, नवीन कुमार, प्रद्युम कुमार को आरोपित किया है। प्राथमिकी में कहा है कि सोमवार की सुबह वह दरवाजे पर झाड़ु लगा रही थी।
तभी उसके पाट्टीदार ने अपना बहारन उसके दरवाजे पर फेंक दिया ।जब उसने इसका विरोध किया तो सभी आरोपी जमा हो गए हैं और उसके साथ मारपीट की। इस दौरान जब उसे बचाने उसकी भाभी रिंकू देवी पहुंची उसके साथ भी आरोपियों ने मारपीट कर जख्मी कर दिया और उसके वस्त्र खींचकर उसे बेपर्द कर दिया। इसी मामले में कर्णपुरा निवासी कुंदन कुमार ने भी एक प्राथमिकी दर्ज कराई है। प्राथमिकी में अपने पड़ोसी गुड्डू प्रसाद, नीतीश कुमार, अनीश कुमार, निशांत कुमार, शत्रुघ्न प्रसाद, जुबली प्रसाद को आरोपित किया है। आवेदन में कहा है कि वह घर के आगे खड़ा था। तभी सभी आरोपित गाली गलौज करते हुए बोले कि इसे इधर से नहीं जाने देना है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn